CELEX: 62008CN0406
Language: da
Date: 2008-09-18 00:00:00
Title: Sag C-406/08: Anmodning om præjudiciel afgørelse indgivet af High Court of Justice (England & Wales) (Queen's Bench Division), Leeds District Registry den 18. september 2008 — Uniplex (UK) Ltd mod NHS Business Services Authority

22.11.2008   
            
            
               DA
            
            
               Den Europæiske Unions Tidende
            
            
               C 301/23
            
         Anmodning om præjudiciel afgørelse indgivet af High Court of Justice (England & Wales) (Queen's Bench Division), Leeds District Registry den 18. september 2008 — Uniplex (UK) Ltd mod NHS Business Services Authority
   (Sag C-406/08)
   (2008/C 301/36)
   Processprog: engelsk
   Den forelæggende ret
   High Court of Justice (Queen's Bench Division)
   Parter i hovedsagen
   
      Sagsøger: Uniplex (UK) Ltd
   
      Sagsøgt: NHS Business Services Authority
   Præjudicielle spørgsmål
   I det tilfælde hvor en erhvervsdrivende i en national retssag anfægter tildelingen af en rammeaftale fra en ordregivende myndighed, efter en offentlig udbudsprocedure, hvori denne erhvervsdrivende var en tilbudsgiver, og som skulle gennemføres i overensstemmelse med direktiv 2004/18/EF (1) (og gældende nationale gennemførelsesbestemmelser), og som i denne retssag har rejst krav, herunder om erstatning, for tilsidesættelse af gældende offentlige udbudsregler med hensyn til det pågældende udbud og tildeling:
   
               (a)
            
            
               Skal en national bestemmelse, som f.eks. Regulation nr. 47(7)(b) i Public Contracts Regulations 2006, hvori det er bestemt, at sagsanlæg skal indbringes ufortøvet og under alle omstændigheder senest tre måneder fra det tidspunkt, hvor grundene til sagsanlægget oprindeligt opstod, medmindre retten finder, at der er en god grund til at forlænge denne frist — i lyset af artikel 1 og 2 i direktiv 89/665/EØF (2), det fællesskabsretlige ækvivalensprincip, princippet om effektiv retsbeskyttelse og/eller effektivitetsprincippet, samt henset til alle de andre relevante fællesskabsretlige principper — fortolkes således, at den tildeler tilbudsgiveren en subjektiv og ubetinget ret over for den ordregivende myndighed, således at fristen for at indbringe et søgsmål til anfægtelse af en sådan udbudsprocedure og -tildeling begynder at løbe fra det tidspunkt, hvor tilbudsgiveren vidste eller burde have vidst, at udbudsproceduren og -tildelingen udgjorde en tilsidesættelse af EF's udbudsregler, eller fra det tidspunkt, hvor de gældende offentlige udbudsregler blev tilsidesat, og
            
         
               (b)
            
            
               hvorledes skal en national ret under alle omstændigheder herefter anvende (i) ethvert krav om sagsanlæg, der skal indbringes ufortøvet, og (ii) enhver beføjelse vedrørende udvidelsen af den nationale forældelsesfrist for indbringelsen af sådanne sagsanlæg?
            
         
      (1)  Europa-Parlamentets og Rådets direktiv nr. 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, EFT L 134, s. 114.
   
      (2)  Rådets direktiv 89/665/EØF af 21.12.1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter, EFT L 395, s. 33.